ઉમરેઠઃ ઐતિહાસિક ઉમરેઠમાં ચંદ્રમૂળેશ્વર મહાદેવ મંદિરમાં જોખાતી અષાઢી વર્ષોથી ઉમરેઠના સોની પરિવાર દ્વારા જોખવામાં આવે છે. પરિવારના દિલીપભાઈ સોનીએ જણાવ્યું હતું કે, મારા દાદા અને પિતાજીએ પણ અષાઢી જોખી છે. આ અષાઢી ભારતમાં બે જગ્યાએ જોખાય છે, જેમાં હિન્દુઓનું પ્રસિદ્ધ યાત્રાધામ કાશી (વારાણસી)માં અને બીજી આપણા ઉમરેઠના ચંદ્રમૂળેશ્વર મહાદેવ મંદિરમાં. અષાઢી જોખવાથી ધન્યતાનો અનુભવ થાય છે.